Cel mai mare lanț de spitale private din Turcia, interesat de rețeaua Regina Maria
- Emanuel Nițulescu
- 10 mai 2024, 13:36
Miliardarul turc Mehmet Ali Aydinlar (67 de ani), care deține cel mai mare lanț de spitale private din Turcia a venit în România pentru a vizita clinici și spitale Regina Maria, în vederea unei posibile achiziții.
Aydinlar a fost prezent pentru 3 zile în România
Mehmet Ali Aydinlar (67 de ani), fondator și președinte al Consiliului de Adminstrație al Acibadem Healthcare Group, cel mai mare lanț de spitale private din Turcia și-a manifestat intenția de a achziționa Rețeaua Privată de Sănătate Regina Maria. El a venit în România cu avionul personal pentru a vizta mai multe clinici și spitalele din București, Cluj-Napoca și Timișoara, din rețeaua Regina maria, anunță profit.ro.
Vizita miliardarului turc a durat doar trei zile, conform informațiilor furnizate de Boarding Pass.
Aydinlar are o avere personală de 1,3 miliarde dolari
Revista Forbes apreciază averea personală a fondatorului celui mai mare lanț de spitale private din Turcia la o valoare de 1,3 miliarde dolari. În 2008 și respectiv 2012, în două tranzacții, Mehmet Ali Aydinlar a vândut 90% din acțiunile lanțului său de spitale către două fonduri de investiții din Asia: Abraaj Capital, Fondul suveran al Malaeziei și IHH Healthcare Berhad, cu sediul în Kuala Lumpur (care deține astăzi 90% din acțiuni). În prezent Aydinlar mai păstrează 10% din Acibadem, precum și funcția de președinte al Consiliului de Administrație.
Mehmet Ali Aydinlar mai este cunoscut și pentru faptul că între 29 iunie 2011 și 31 ianuarie 2012 a deținut președinte al Federației Turce de Fotbal.
Regina Maria s-ar putea vinde cu peste 1 miliard de euro
Grupul Acibadem este prezent acum în Turcia, Țările de Jos, Bulgaria, Macedonia, Serbia și Irak. Fondul de investiții Mid Europa Partners, unul dintre cei mai mari investitori financiari din România și deținător al acțiunilor Rețelei Private de Sănătate Regina Maria a anunțat recent că dorește să-și vândă la licitație paticipația la lanțul de spitale Regina Maria, primii care și-au exprimat interesul pentru spitalele românești fiind turcii de la Acibadem.
Mid Europa Partners se așteaptă ca tranzacția să se încheie la o valoare de peste un miliard de euro. La finele anului 2022, într-o tranzacție anunțată în premieră de Profit.ro, un alt mare operator medical turc a cumpărat spitalul de oncologie Monza.